У заключэнне Ігар Анатольевіч Саладухін расказаў гімназістам аб фізічным факультэце БДУ, пра спецыяльнасці, па якіх зараз вядзецца падрыхтоўка на факультэце (“Ядзерная фізіка і тэхналогіі”, “Фізіка нанаструктур і нанаматэрыялаў”, “Камп’ютарная фізіка” і “Фізіка”), пра арганізацыю студэнцкага жыцця і размеркаванне выпускнікоў. Гаворка ішла пра фізіку, пра навуку, пра запатрабаванасць інжынерных спецыяльнасцей. Галоўным у выніку стала вельмі важная думка: запатрабаваныя прафесіі ёсць заўсёды, але іх спіс часта мяняецца, папаўняецца новымі спецыяльнасцямі. Абумоўлена гэта імклівым ростам рынку і развіццём тэхналогій. Узнікаюць і зусім новыя прафесіі.